钦定古今图书集成/明伦汇编/人事典/第007卷 > 《图书编》： > 《人身神气总说》
## 钦定古今图书集成/明伦汇编/人事典/第007卷 > 《图书编》： > 《人身神气总说》

天地定位，人物万殊，其主宰流行，总只在神与气也。
粤自伏羲，俯仰近远，洞见此理，初画一奇一偶，名曰
阴阳，奇偶各三名曰乾坤，乾坤再索名曰坎离八卦
阴阳初交，名曰《姤复》。孰知皆神气之名象哉？何也？天
载声气俱无，天命于穆不已。此乃人生而静已上，不
可得而名，不可得而象，故谓之“先天”，谓之“元神”元气
者，此也。然天地开辟，即有阴阳之别。者，阴阳之纯。
者阴阳之中。阴阳交会之初，阳即神也，阴即
气也，天地人物，咸得阴阳神气以有成也。人之成形
成性，生幼壮老，知能言动，神气全则生，神气离则死
矣。是故神宰乎心，气充乎身，非神自神，气自气也。神即气之灵，气即神之卫，一而二，二而一，与生俱生者
也。但有生以后，神随气以飞扬，凡灵明识知之运于
思虑者，皆识神用事，尽为耳目口体所役使，而神非
元神矣。故气随神以奔轶。凡氤氲充溢于四体者，皆
血气运旋，咸徇声色名利以经营，而气亦非元气焉。
旦昼牿亡几尽，形虽存而实亡矣。抑岂欲气神之双
修乎？《孟子》曰：“先立乎其大者，则其小者不能夺也。”养
神即养气也。曰：“其日夜之所息，平旦之气，其好恶与
人相近也者几希。”又曰：“我善养吾浩然之气。”其为气
也，至大至刚，以直养而无害，则塞乎天地之间。其为
气也，配义与道。养气非所以养其神乎？有志身心性
命者，真能因《姤复》之初交，使坎离之既济，而复乎干
坤之易简。俾神一定则气不妄动，气太和则神愈清
明。干知坤作，心正身修，乾统天，坤顺承天，“《易》简理得、
成位乎中”，岂不为天地间之完人哉。